Үмәйә бин Хәләф менән улы Ғәлиҙе Ғабдрахман бин Ғаф әсирлеккә алғайны. Ғабдрахман менән Үмәйә араһында Мәккэлә ваҡытта дуҫлыҡ бар ине. Һуғыш һүнә башлағас, Ғабдрахман ғәнимәт алған тимер кейемдәрен күтәреп килә ине. Үмәйә бин Хәләф уны күреп үҙен әсир алыуын үтенде. Үә әсирлеккә алғанда уға күп йолом биреүен вәғәҙә ҡылды. Шуның өсөн Ғабдрахман тимер кейемдәрен ташлап, быларҙы — атаһы менән улын әсирлеккә алып китте. Шул арала Билал уларҙы күреп ансарҙарҙап бер нисә кешене йыйып, уларға һөжүм итеп һәр икеһен үлтерҙеләр. Шулай итеп, Ғабдрахман тимер кейемдәренән дә, әсирҙәренән дә мәхрүм ҡалды, һуңынан Ғабдрахман: «Аллаһ Билалға рәхмәт итһен, мине тимер кейемдәремдән дә яҙҙырҙы, әсирҙәремдән дә мәхрүм итте!» — ти торған ине. Билалдың Үмәйә менән улына һөжүм итеүе Мәккәлә ваҡыт сиктән тыш уны ғазаплағандары өсөн ине.